വൈദ്യുതി ഉപയോഗം കുറയ്ക്കണമെന്ന അഭ്യര്ത്ഥനയുമായി കെഎസ്ഇബി ആറര മുതല് രാത്രി 11 മണിവരെ വൈദ്യുതി ഉപയോഗം കുറയ്ക്കണമെന്ന് ആവശ്യം തിരുവനന്തപുരം: വൈദ്യുതി ഉപയോഗം കുറയ്ക്കണമെന്ന അഭ്യര്ത്ഥനയുമായി കെഎസ്ഇബി. കേന്ദ്രപൂളില് നിന്നുള്ള വൈദ്യുതി ലഭ്യതയില് കുറവുണ്ടായ പശ്ചാത്തലത്തില് ഇന്ന് വൈകീട്ട് സംസ്ഥാനത്തെ ഗാര്ഹിക ഉപയോക്താക്കള് വൈദ്യുതി ഉപയോഗം കുറയ്ക്കണമെന്നാണ് കെഎസ്ഇബിയുടെ ആവശ്യം. കേന്ദ്രപൂളില് നിന്ന് ലഭിക്കുന്ന വൈദ്യുതിയില് 220 മെഗാവാട്ടിന്റെ കുറവാണ് ഉണ്ടായത്. ഈ പശ്ചാത്തലത്തിലാണ് വൈദ്യുതി ഉപയോഗം കുറയ്ക്കണമെന്ന ആവശ്യവുമായി കെഎസ്ഇബി രംഗത്തുവന്നത്. ഇന്ന് വൈകീട്ട് ആറര മുതല് രാത്രി 11 മണിവരെ വൈദ്യുതി ഉപയോഗം കുറയ്ക്കണമെന്നാണ് കെഎസ്ഇബി ആവശ്യപ്പെട്ടത്. എന്നാല് വൈദ്യുതി നിയന്ത്രണം ഉണ്ടാകില്ലെന്നും കെഎസ്ഇബി അറിയിച്ചു.